સંતાનના જન્મ સાથે આવતી સુખ અને સંતોષની લાગણી સાથોસાથ જવાબદારીની ભાવના પણ લાવતી હોય છે. વિભક્ત કુટુંબો, નોકરી-વ્યવસાયને કારણે એકલા હાથે બાળકને ઉછેરતા દંપતિઓ નવજાત શિશુની દેખરેખ અને યોગ્ય વિકાસ માટે ખૂબ ઉત્સુક અને ચિંતિત હોય છે. ચિંતિત રહેવું જરૂરી નથી, પરંતુ ઉત્સુકતા જરૂરી છે. કેમકે જન્મ પછીનો શરૂઆતનાં એક વર્ષ અને પાંચ વર્ષનો સમયગાળો બાળકના શારીરિક, માનસિક અને સામાજિક વિકાસ માટે મહત્વપૂર્ણ હોય છે.